钦定古今图书集成/明伦汇编/氏族典/第118卷 > 陈泰
## 钦定古今图书集成/明伦汇编/氏族典/第118卷 > 陈泰

按《魏志陈群传》：“群子泰，字元伯，青龙中除。”骑侍郎。
正始中，徙游击将军，为并州刺史，加振威将军、使持
节、护匈奴中郎将。京邑贵人，多寄宝货，因泰市匈奴
婢，泰皆挂之于壁，不发其封。及征为尚书，悉以还之。
嘉平初，代郭淮为雍州刺史，加奋威将军。淮薨，泰代
为征西将军、假节、都督雍凉诸军事。后征为尚书右
仆射，典选举，加侍中、光禄大夫。吴大将孙峻出淮泗，
以泰为镇军将军、假节、都督淮北诸军事。军还，转为
左仆射。诸葛诞作乱寿春，司马文王率六军军丘头，
泰总署行台。泰前后以功增邑二千六百户，赐子弟
一人亭侯，二人关内侯。景元二年薨，追赠司空，谥曰
穆侯。子恂嗣。恂薨，无嗣，弟温绍封